**K O N T R A K T**

**vedrørende**

**Gennemførelse af energispareaktiviteter under Energiselskabernes Energispareindsats**

**Fast mængde energibesparelser**

**1. Parterne**

Imellem undertegnede,

**Net- eller Distributionsselskab:**

Virksomhed xx

Adresse

CVR-nr.: xx

Kontaktperson:

(i det følgende benævnt Net- eller Distributionsselskabet)

og medundertegnede,

**Aktør:**

Virksomhed: yy

Adresse

CVR-nr.: yy

Kontaktperson:

(i det følgende benævnt Aktøren)

er indgået følgende aftale.

**2. Aftalegrundlag**

Aftalen omhandler levering af dokumenterede realiserede energibesparelser, som er tilvejebragt i overensstemmelse med kravene i:

* Aftale af 16. december 2016 om Energiselskabernes energispareindsats mellem energi-, forsynings- og klimaministeren og net- og distributionsselskaberne inden for el, naturgas, fjernvarme og olie repræsenteret ved Dansk Energi, HMN GasNet, Dansk Gas Distribution, NGF Nature Energy, Dansk Fjernvarme, Foreningen Danske Kraftvarmeværker samt Energi- og olieforum.
* Bekendtgørelse nr. 840 af 28/06/2017.

**3. Aftalens omfang, opgavebeskrivelse og tidsplan**

*3.1. Aftalens omfang*

Aktøren forpligter sig med denne aftale til årligt at levere \_\_\_\_MWh dokumenterede realiserede energibesparelser til Net- eller Distributionsselskabet. Energibesparelserne skal opfylde kravene i denne aftales afsnit 2 og 4. Besparelserne er opnået i forbindelse med Aktørens arbejde hos kunder inden for følgende målgrupper (f.eks. privatforbrugere, offentlig sektor etc.) og indsatstyper for spareaktiviteter:

Målgruppe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Indsatstype:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aftalen løber i perioden:\_\_\_\_\_\_\_\_\_\_\_\_\_. Den samlede leverance i perioden består af \_\_\_\_ MWh. Yderligere leverancer ud over det aftalte, skal aftales skriftligt mellem parterne.

Net- eller Distributionsselskabet opnår rettigheden til at indrapportere de realiserede energibesparelser til Energistyrelsen (tilskrivningsretten). Aktøren kan ikke overdrage de pågældende realiserede energibesparelser til andre.

Aktøren kender og overholder bestemmelserne om, at besparelsen fra en konkret energisparesag kun må overdrages til ét net- eller distributionsselskab

Aktøren skal i al omtale og markedsføring af indsatsen omtale ordningen som ”Energiselskabernes energispareindsats”

*3.2. Forudsætninger for levering*

De leverede energibesparelser skal overholde kravene i det i afsnit 2 nævnte aftalegrundlag.

Energibesparelser leveret i henhold til nærværende aftale må ikke være påbegyndt før aftaleperiodens start og skal være realiserede og dokumenterede før aftaleperiodens udløb.

*3.3. Fremdriftsrapportering*

Aktøren fremsender en kvartalsvis fremdriftsrapportering, der drøftes på møder mellem parterne. Rapporteringen skal indeholde en beskrivelse af aftalens fremdrift, herunder antal opnåede energibesparelser samt en beskrivelse af igangsatte aktiviteter og en vurdering af sandsynligheden for, at den aftalte mængde energibesparelser opnås.

**4. Krav til udførelsen af opgaven**

Aktørenskal være aktivt involveret i realiseringen af energibesparelserne og skal således give slutbrugeren nogle fordele, som f.eks. rådgivning, tilskud eller vejledning som medvirker til at de gennemfører energibesparelser.

*4.1. Indgåelse af aftale med kunden*

Aktøren skal i forbindelse med realisering af energibesparelser indgå aftale med kunden om, at retten til at indberette de realiserede energibesparelser overdrages til Net- eller Distributionsselskabet, og at den ikke kan overdrages til anden side. Aftalen med kunden skal være skriftlig og skal indgås, inden realisering af energibesparelsen påbegyndes.

Aftalen med kunden skal i øvrigt leve op til kravene i Energispareaftalens afsnit 11.

Net- eller Distributionsselskabet stiller aftaleskabeloner til rådighed.

Aktøren skal skriftligt oplyse kunden om, at persondata, f.eks. navn og adresse, bliver sammenkørt med energisparedata fra alle kunder i hele Danmark, med henblik på at identificere eventuelt dobbelt registrering af energibesparelser, jf. gældende energisparebekendtgørelse. Oplysninger til kunden herom skal ske som et led i den generelle opfyldelse af persondataforordningens oplysningspligter.

*4.2. Opgørelse af energibesparelser*

De realiserede energibesparelser skal opgøres i henhold til gældende regler, jf. Energispareaftalens afsnit 10.

Hvor der findes en standardværdi, skal denne anvendes. I det tilfælde at dele af projektet opgøres specifikt, skal hele projektet opgøres specifikt.

Prioriterings- og konverteringsfaktorer, som fremgår af Energispareaftalens bilag 2, skal anvendes.

*4.3. Registrering og indberetning af energibesparelser*

Energibesparelserne skal registreres på de indberetningsskemaerne som fremgår af Energispareaftalens bilag 5, der anvendes til indberetningen til Energistyrelsen.

Net- eller Distributionsselskabet stiller it-systemer eller skemaer til rådighed for Aktørens registrering jf. bilag. Net- eller Distributionsselskabet forestår indberetningen til Energistyrelsen.

*4.4. Dokumentationskrav*

Aktøren skal dokumentere de realiserede energibesparelser i form af aftalerne med kunderne om retten til at indberette energibesparelsen, energibesparelsens størrelse og realiseringens gennemførelse. Dokumentationen skal opbevares i 5 år. Parterne har aftalt at dokumentationen opbevares af \_\_\_\_\_\_\_\_\_\_\_\_ og overdrages til Net- eller Distributionsselskabet på følgende tidspunkt \_\_\_\_\_\_\_\_\_\_\_\_\_\_\_\_.

Net- eller Distributionsselskabet samt Energistyrelsen skal have adgang til at foretage kontrol og audit af dokumentationen af de realiserede energibesparelser.

Energistyrelsen har derudover til enhver tid ret til at foretage stikprøve og har adgang til at tjekke hos slutbrugeren, om energibesparelserne faktisk er gennemført, således som det fremgår af dokumentationen.

Dokumentationen skal som minimum indeholde:

* Entydig identificering af kunde, bør indeholde bbr nr. eller cvr nr.
* Dato eller lign., der dokumenterer, at aftale om overdragelse er indgået inden realiseringen er påbegyndt.
* Beskrivelse af, at aftalen vedrører "energiselskabernes energispareindsats”.
* Oplysning om, på hvilken måde selskabet/aktøren er involveret i realisering af det konkrete energispareprojekt (rådgivning og/eller tilskud, herunder tilskuddets størrelse i kr./kWh).
* Navn på den aktør der har indgået aftale med slutkunden.
* Beskrivelse af det konkrete projekt, herunder de tiltag, der fører til realisering af besparelsen.
* Beskrivelse af tekniske elementer.
* Beregning af energibesparelsen.
* Dokumentation for simpel tilbagebetalingstid for projekter, hvor der udbetales tilskud
* Dato og dokumentation for realisering. Hvis dokumentation for realisering baseres på faktura fra Aktøren til slutkunden skal Aktøren sikre, at faktura indeholder formuleringer om overdragelse af energibesparelsen, jf. Energispareaftalens pkt. 11.6.1.

Energispareaftalens afsnit 11 indeholder flere detaljer om dokumentationskravene.

Net- eller Distributionsselskabet stiller en skabelon til rådighed, jf. bilag.

*4.5. Kvalitetssikring*

Aktøren skal etablere et kvalitetssikringssystem, der i overensstemmelse med kravene i Energispareaftalens afsnit 12 kan sikre, at dokumentationen af energibesparelserne er retvisende og opfylder fastsatte krav. Aktøren gennemfører en årlig audit af kvalitetssikringen. Hvert andet år skal denne gennemføres af en ekstern auditør.

*4.6. Andet*

Aktøren kan indgå underentrepriser og andre samarbejder i tilknytning til realiseringen af besparelserne. Anvendelsen af underleverandører ændrer ikke Aktørens ansvar og forpligtelser i henhold til denne aftale. Aktøren skal dokumentere, at en eventuel underleverandør lever op til Energispareaftalens krav.

I det omfang, der anvendes underentreprenører, skal Aktøren sørge for, at der inden energibesparelsen realiseres, foreligger en ubrudt aftalekæde fra Aktøren og hele vejen til kunde jf. Energispareaftalen. Denne dokumentation skal stilles til rådighed for Net- eller distributionsselskabet sammen med den øvrige dokumentation.

**5. Betaling**

Net- eller Distributionsselskabet betaler \_\_\_\_\_ kr. pr. realiseret MWh, ekskl. moms, svarende til. \_\_\_\_\_\_ kr. ekskl. moms i alt i den aftalte periode.

Der aftales følgende om videreformidling af eventuelt støtte til slutkunden \_\_\_\_\_\_\_

Betalingen afregnes månedsvis bagud ved modtagelse af registreringen og dokumentationen for de realiserede energibesparelser, jf. pkt. 4.4. Betalingen forfalder til betaling 30 dage efter modtagelse af betalingsbegæringen. I modsat fald betales renter fra dagen for betalingsbegæringens modtagelse efter rentelovens bestemmelser.

Betalingen inkluderer alle på tidspunktet for aftalens indgåelse gældende afgifter bortset fra moms. Betalingen er inklusiv alle former for udlæg, rejseomkostninger, kontorholdudgifter mv., som afholdes i forbindelse med aftalens udførelse. Der afregnes ikke særskilt betaling for øvrige omkostninger, medmindre det er aftalt skriftligt mellem parterne.

**6. Fortrolighed**

Parterne har aftalt følgende om fortrolighed af denne aftale: \_\_\_\_\_\_\_\_\_\_\_\_\_\_\_\_\_\_\_\_\_\_.

Parterne skal iagttage fortrolighed om kommercielt følsomme oplysninger og personoplysninger, som de får kendskab til i forbindelse med denne aftale. Tilsvarende gælder for materiale, der er modtaget med henblik på opgavens udførelse.

Net- eller Distributionsselskabet er dog forpligtet til at offentliggøre visse prisoplysninger til brug for myndighedernes benchmark af netselskabernes omkostninger forbundet med opgavens udførelse. Net- eller Distributionsselskabet er også forpligtet til at indberette anvendelsen af eksterne aktører til myndighederne, herunder med en samlet beløbsstørrelse, der er indgået eksterne kontrakter for.

**7. Ændring af aftalen**

Aftalen kan kræves genforhandlet af begge parter, såfremt der sker væsentlige ændringer i aftalens forudsætninger, herunder ændring af lovgrundlaget. Krav om ændring fremsættes skriftligt. Ændringer aftales inden 3 måneder fra varslingsdatoen. Ved manglende enighed om ændringer betragtes aftalen opsagt ved udløbet af de 3 måneder.

Ændringer i aftalens indhold og omfang skal være aftalt skriftligt. Ændringer vedlægges aftalen som et tillæg.

Hver af parterne skal give medkontrahenten underretning ved adresseændring, senest 14 dage før ændringen sker. Hver af parterne skal straks give den anden part underretning, hvis parten ændrer status som juridisk person.

**8. Ikrafttrædelse og ophør**

Aftalen træder i kraft på tidspunktet for begge parters underskrift.

Aftalen løber uopsigeligt for et kalenderår ad gangen. En flerårig aftale kan opsiges med 3 måneders varsel til udløbet af et kalenderår*.* Ved opsigelse af aftalen påhviler det hver af parterne at erlægge den aftalte ydelse indtil opsigelsestidspunktet. Net- eller Distributionsselskabet er dog forpligtet til at betale for realiserede energibesparelser, som er påbegyndt inden opsigelsen, og som leveres senest 3 måneder efter, aftalen er ophørt jf. dog afsnit 3.1.

Parterne kan aftale, at aftalen opsiges ekstraordinært med 3 måneders varsel, hvis parterne er enige om, at den opsigende part betaler modparten for dokumenterede omkostninger forbundet med den utidige opsigelse.

**9. Misligeholdelse**

Aktøren er ansvarlig for, at leverancerne, som nævnt i afsnit 3.1 overholdes.

*9.1. Erstatning*

*Aktøren erstatter det eventuelle dokumenterede tab, som Net- eller Distributionsselskabet ved manglende leverance bliver påført ved at erhverve energibesparelserne andet steds.*

Aktøren er ikke ansvarlig for avance- og driftstab i øvrigt.

Udover ovenstående gælder dansk rets almindelige erstatningsregler.

*9.2. Bod*

Aktøren betaler en bod på\_\_\_\_\_\_\_% af prisen for energibesparelser, som ikke leveres rettidigt i henhold til afsnit 3.1. Aftaler parterne en bod, kan der ikke gøres erstatningskrav gældende som følge af manglende levering efter afsnit 9.1. Fastsættes ingen bod, kan erstatningskrav gøres gældende efter bestemmelserne i afsnit 9.1.

eller

*9.2.b Bonus*

Aktøren belønnes med en bonus på\_\_\_\_\_\_\_% af prisen når den samlede aftalte mængde energibesparelser leveres rettidigt i henhold til afsnit 3.1.

*9.3 Ophævelse af aftalen*

Begge parter kan hæve aftalen med øjeblikkelig virkning, hvis en part misligholder aftalen i væsentligt omfang. Ved en parts væsentlige misligholdelse forstås, at den pågældende:

* groft tilsidesætter forpligtelser i denne aftale, herunder
  + er væsentligt forsinket med den aftalte ydelse, eller
  + at de leverede ydelser i væsentlig omfang ikke lever op til det aftalte.
* gentagne gange tilsidesætter forpligtelser i denne aftale, når der er reklameret herover.
* er begæret konkurs eller har indgivet begæring om betalingsstandsning.

Det, der er aftalt under pkt. 9.1 og 9.2, er tillige gældende.

**10. Løsning af tvister**

Enhver tvist, som måtte opstå i forbindelse med denne aftale, skal søges løst i mindelighed.

Opstår der en tvist mellem Net- eller Distributionsselskabet og et andet selskab om tilskrivningsretten til en realiseret energibesparelse, som Aktøren har leveret, og tvisten ikke kan løses i mindelighed, kan Energistyrelsen træffe afgørelse om fordelingen af energibesparelsen.

**11. Underskrifter**

Aftalen er underskrevet i to enslydende eksemplarer med samme gyldighed. Hver af parterne har modtaget et eksemplar.

|  |  |
| --- | --- |
| Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |